ಅಜ್ಜಿ ಮಾಡಿದ ಕೈರುಚಿಯಂತೆ ನಿಂಬೆಹಣ್ಣಿನ ಉಪ್ಪಿನಕಾಯಿ ಮಾಡಿ ಸವಿಯಿರಿ

ಉಪ್ಪಿನಕಾಯಿ ಎಂದರೇ ಯಾರಿಗೇ ತಾನೇ ಇಷ್ಟವಿರುವುದಿಲ್ಲ. ಅದರಲ್ಲಿಯೂ ಅಜ್ಜಿ ಮಾಡಿದ ಉಪ್ಪಿನಕಾಯಿ ಎಂದರೇ ಬಾಯಲ್ಲಿ ನೀರು ಬರುತ್ತೆ. ಅದಕ್ಕೆ ಇಂದು ನಿಮಗಾಗಿ ಅಜ್ಜಿ ಮಾಡುವ ರೀತಿಯೇ ನಿಂಬೆಹಣ್ಣಿನ ಉಪ್ಪಿನಕಾಯಿ ಮಾಡುವ ವಿಧಾನವನ್ನು ಹೇಳಿಕೊಡುತ್ತಿದ್ದೇವೆ.

ಬೇಕಾಗಿರುವ ಪದಾರ್ಥಗಳು:
* ನಿಂಬೆಕಾಯಿ – 12
* ಮೆಣಸಿನಕಾಯಿ ಪುಡಿ – 3 ಟೀಸ್ಪೂನ್
* ಹಸಿಮೆಣಸಿನಕಾಯಿ – 10
* ಶುಂಠಿ – 1 ಇಂಚು
* ಇಂಗು – 1 ಟೀಸ್ಪೂನ್

* ಅರಿಶಿನ – 1 ಟೀಸ್ಪೂನ್
* ಸಾಸಿವೆ – 3 ಟೀಸ್ಪೂನ್
* ಮೆಂತ್ಯ – 1 ಟೀಸ್ಪೂನ್
* ರುಚಿಗೆ ತಕ್ಕಷ್ಟು ಉಪ್ಪು
* ಎಣ್ಣೆ – 3 ಟೀಸ್ಪೂನ್

ಮಾಡುವ ವಿಧಾನ:
* ಮೊದಲು ನಿಂಬೆಕಾಯಿಯನ್ನು ಸಣ್ಣದಾಗಿ ಕಟ್ ಮಾಡಿಟ್ಟುಕೊಳ್ಳಿ. ಹಸಿಮೆಣಸಿನ ಕಾಯಿಯನ್ನ ಮಧ್ಯ ಸೀಳಿ.
* ನೀರನ್ನು ಕುದಿಸಿ ಅದಕ್ಕೆ ನಿಂಬೆಹಣ್ಣುಗಳನ್ನು ಸೇರಿಸಿ. ನಂತರ ಗ್ಯಾಸ್ ಆಫ್ ಮಾಡಿ ತಣ್ಣಗಾಗಲು ಬಿಡಿ.
* ಶುಂಠಿಯನ್ನು ಕಟ್ ಮಾಡಿ ಪೇಸ್ಟ್ ಮಾಡಿಕೊಳ್ಳಿ. ಎಣ್ಣೆ ಬಿಸಿ ಮಾಡಿ ಉಪ್ಪು, ಇಂಗನ್ನು ಹಾಕಿ ಹುರಿದುಕೊಳ್ಳಿ.

* ನೀರನ್ನು ಪೂರ್ತಿಯಾಗಿ ಒರೆಸಿ ಪಿಗಣಿ ಪಾತ್ರೆಗೆ ನಿಂಬೆಕಾಯಿ ಹಾಕಿ ಅದಕ್ಕೆ ಕಟ್ ಮಾಡಿದ ಶುಂಠಿ, ಹುರಿದ ಉಪ್ಪು, ಇಂಗು, ಅರಿಶಿನ, ಮೆಣಸಿನ ಪುಡಿ, ಹಸಿರು ಮೆಣಸಿನಕಾಯಿ ಸೇರಿಸಿ ಚೆನ್ನಾಗಿ ಮಿಕ್ಸ್ ಮಾಡಿ.
* ಇನ್ನೊಂದು ಪಾತ್ರೆಯಲ್ಲಿ ಸಾಸಿವೆ, ಮೆಂತ್ಯ ಹಾಕಿ ಒಗ್ಗರಣೆ ಮಾಡಿ ಮಸಾಲೆಯುಕ್ತ ನಿಂಬೆ ಹಣ್ಣಿಗೆ ಸೇರಿಸಿ.
* ಗಾಳಿ ಹೋಗದಂತೆ 2 ರಿಂದ 4 ದಿನ ಮುಚ್ಚಿಡಿ.

Live Tv
[brid partner=56869869 player=32851 video=960834 autoplay=true]